Tarjáni Német Nemzetiségi Általános Iskola 2831 Tarján Rákóczi u. 13.

Tomasovszky Pálma (5. osztály):

Aladár és a büdös szivar

Mézga Géza szokása szerint leült a fotelbe, rágyújtott, és újságot olvasott. Paula kötögetett, s közben így fecsegett:

* Géza, már megint szivarozol? Nem hallottad tegnap a tévében, hogy káros az egészségre?....

Kriszta eközben a magnót bömböltette, és Maffiát csinosítgatta. De mit csinált Aladár? Kísérletezett. Feltalált ugyanis egy olyan anyagot, ami minden koszt bekebelez.

* No, Blöki - szólt a kutyának - most megmutathatjuk tudományunkat!

Éppen készült kipróbálni, amikor Blöki véletlenül a kísérletre öntött egy olyan anyagot, ami negatív hatással van mindenre. Hát, erre is rosszul hatott. Csak úgy, feltalálója engedélye nélkül fogta magát, és mindent, ami az útjába került, bekebelezett. Minden rendben volt egyébként, Paula szidta a szivart, Géza olvasott, Kriszta zenét hallgatott, Szemét (mert így hívták az új találmányt) pedig szép lassan bekebelezte a világot. Éppen a nagyszobába tartott, ahol a szülők veszekedtek. De akkor Paula dühében kikapta a férje szájából a szivart, ami véletlenül pont Szemétre esett. Az meg meglepődött, hogy nála is büdösebb lény is létezik, s szégyenében elsüllyedt. Pont Máris szomszéd nyakába. Gézáék ebből semmit sem vettek észre, csak amikor Máris szomszéd hót szemetesen csengetett be hozzájuk. Paula erre azt mondta:

* Én meg kosarat adtam Hufnágel Pistinek, aki még ma is környezettudatosan él!